**Ministru kabineta noteikumu projekta** **“Grozījumi Ministru kabineta 2016. gada 15.jūlija noteikumos Nr.477 „Speciālās izglītības iestāžu, internātskolu un vispārējās izglītības iestāžu speciālās izglītības klašu (grupu) finansēšanas kārtība”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2016. gada 15.jūlija noteikumos Nr.477„Speciālās izglītības iestāžu, internātskolu un vispārējās izglītības iestāžu speciālās izglītības klašu (grupu) finansēšanas kārtība”” (turpmāk – projekts) izstrādāts pēc Izglītības un zinātnes ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016.gada 15.jūlija noteikumi Nr.477„Speciālās izglītības iestāžu, internātskolu un vispārējās izglītības iestāžu speciālās izglītības klašu (grupu) finansēšanas kārtība” nosaka kārtību, kādā finansē speciālās izglītības iestādes, internātskolas un vispārējās izglītības iestāžu speciālās izglītības klases (grupas)2, paredzot, ka no valsts budžeta mērķdotācijas finansē: 1) pašvaldību padotībā esošo speciālo internātskolu un Izglītības iestāžu reģistrā reģistrēto attīstības un rehabilitācijas centru uzturēšanas izdevumus, pedagogu darba samaksu un valsts sociālās apdrošināšanas obligātās iemaksas; 2) pašvaldību padotībā esošo internātskolu, speciālās pirmsskolas izglītības iestāžu, speciālo skolu, vispārējās izglītības iestāžu speciālās izglītības klašu un speciālās izglītības pirmsskolas grupu pedagogu darba samaksu un valsts sociālās apdrošināšanas obligātās iemaksas.Izglītības likuma 59.panta trešā daļa nosaka, ka speciālās izglītības iestādes, speciālās izglītības klases un grupas vispārējās izglītības iestādēs, kā arī internātskolas finansē no valsts budžeta Ministru kabineta noteiktajā kārtībā. Pašlaik, atbilstoši Ministru kabineta 2010.gada 31.augusta noteikumu Nr. 825. “Speciālās izglītības iestāžu, vispārējās izglītības iestāžu speciālās izglītības klašu (grupu) un internātskolu finansēšanas kārtība” (zaudē spēku 2016.gada 1.septembrī) 12.punktam, speciālās izglītības iestāžu finansēšana tiek īstenota no likumā par valsts budžetu kārtējam gadam šim mērķim paredzētajiem finanšu līdzekļiem. Ņemot vērā valsts budžetā pieejamos finanšu līdzekļus, likumā par valsts budžetu kārtējam gadam tiek fiksēts kārtējam gadam pieejamo finanšu līdzekļu apjoms noteiktu izdevumu segšanai, kas var arī nebūt pietiekams Izglītības likuma 59.pantā paredzētā izdevumu apjoma segšanai. Tādējādi, jau no likuma par valsts budžetu kārtējam gadam izriet regulējums, kas, attiecībā uz piešķiramā finansējuma apjomu, precizē citos likumos iekļauto regulējumu. Vienlaikus, lai izvairītos no iespējamām tiesību normu interpretācijām un kolīzijām, kā arī ņemot vērā līdzšinējo Ministru kabineta noteikumos iekļauto regulējumu, arī Ministru kabineta 2016.gada 15.jūlija noteikumos Nr.477„Speciālās izglītības iestāžu, internātskolu un vispārējās izglītības iestāžu speciālās izglītības klašu (grupu) finansēšanas kārtība” iekļaujama norma, kas precizē finanšu līdzekļu ietvaru, kādā īstenojami minētie noteikumi. Šāda regulējuma iekļaušana Ministru kabineta 2016.gada 15.jūlija noteikumos Nr.477„Speciālās izglītības iestāžu, internātskolu un vispārējās izglītības iestāžu speciālās izglītības klašu (grupu) finansēšanas kārtība” Ministru kabineta noteikumu līmenī nostiprinās tiesības Izglītības un zinātnes ministrijai aprēķināt un piešķirt speciālās izglītības iestādēm finansējumu, ņemot vērā šim mērķim kārtējā gadā piešķirtos valsts budžeta līdzekļus.Projekts paredz papildināt Ministru kabineta 2016.gada 15.jūlija noteikumus Nr.477„Speciālās izglītības iestāžu, internātskolu un vispārējās izglītības iestāžu speciālās izglītības klašu (grupu) finansēšanas kārtība” ar 3.1 punktu, paredzot, ka noteikumi īstenojami no pašvaldību budžeta un no likumā par valsts budžetu kārtējam gadam šim mērķim paredzētajiem finanšu līdzekļiem. Vienlaikus šāds pat nosacījums tiek iekļauts Ministru kabineta 2016.gada 15.jūlija noteikumu Nr.477„Speciālās izglītības iestāžu, internātskolu un vispārējās izglītības iestāžu speciālās izglītības klašu (grupu) finansēšanas kārtība” noslēguma jautājumu 19.1.apakšpunktā, kas regulē uzturēšanas izdevumu segšanu pašvaldību internātskolās no valsts budžeta mērķdotācijas pārejas periodā līdz 2017.gada 31.decembrim.Ņemot vērā to, ka Ministru kabineta 2016.gada 15.jūlija noteikumi Nr.477„Speciālās izglītības iestāžu, internātskolu un vispārējās izglītības iestāžu speciālās izglītības klašu (grupu) finansēšanas kārtība” stājas spēkā 2016.gada 1.septembrī, projekts paredz noteikt arī to, ka grozījumi minētajos noteikumos stājas spēkā 2016.gada 1.septembrī.  |
|   | Projekta izstrādē iesaistītās institūcijas | Izglītības un zinātnes ministrija.  |
| 4. | Cita informācija | Nav |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas,kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz pašvaldību padotībā esošajām speciālajām internātskolām un Izglītības iestāžu reģistrā reģistrētiem attīstības un rehabilitācijas centriem, kā arī pašvaldību padotībā esošajām internātskolām..  |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums nosaka efektīvāku valsts budžeta līdzekļu sadali iestāžu uzturēšanas izdevumu segšanai un nerada papildu administratīvo slogu. Izglītības un zinātnes ministrija projekta ieviešanu nodrošinās esošo resursu ietvaros.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |
|  |  |  |

Anotācijas III, IV,V, VI sadaļa – projekts šīs jomas neskar.

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts nerada nepieciešamību izveidot jaunas institūcijas vai likvidēt vai reorganizēt esošās.  |
| 3. | Cita informācija | Nav |

Izglītības un zinātnes ministrs Kārlis Šadurskis

 Vizē:

Valsts sekretāra Līga Lejiņa

29.08.2016. 13:30

749

Kārkliņš,

67047840, Raimonds.Kārkliņš@izm.gov.lv